title: 2012/598/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/281

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2010
   (2012/598/UE)
   PARLAMENTUL EUROPEAN,

               —

               având în vedere conturile anuale ale Agenției pentru Drepturi Fundamentale a Uniunii Europene pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (3), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0122/2012),

               1.

               acordă directorului Agenției pentru Drepturi Fundamentale a Uniunii Europene descărcarea de gestiune pentru execuția bugetului agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie, împreună cu rezoluția Parlamentului, ca parte integrantă a acesteia, directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 9.

      (2)  JO L 248, 16.9.2002, p. 1.

      (3)  JO L 53, 22.2.2007, p. 1.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

               Agenția pentru Drepturi Fundamentale

               2006

               2007

               2008

               2009

               Performanță

               n.a.

                           —

                           Agenția ar trebui să depună eforturi pentru a realiza sinergii cu alte instituții active în domeniul drepturilor omului

                           —

                           În evaluările realizărilor ar trebui să se introducă obiective SMART și indicatori RACER

               n.a.

               Gestiunea bugetară și financiară: procedurile de achiziții

                           —

                           Agenția nu a respectat normele de prezentare a bugetului

                           —

                           Probleme în cadrul gestiunii bugetare

                           —

                           Principiul bunei gestiuni financiare a fost periclitat de metoda de evaluare financiară publicată; aceasta a dus la scăderea importanței relative a criteriului preț (în așteptarea unei noi metode de evaluare)

                           —

                           Au fost angajate aproape toate creditele (13 900 000 din 14 200 000 EUR)

                           —

                           Principiul bunei gestiuni financiare a fost periclitat de metoda de evaluare financiară publicată; aceasta a dus la scăderea importanței relative a criteriului preț

                           —

                           Îndeamnă Agenția să își îmbunătățească planificarea în materie de buget și recrutări pentru a aborda problema lipsei unei coerențe între previziunile sale bugetare și cele privind personalul

                           —

                           Invită Agenția să facă progrese în asigurarea unei evaluări realiste a ofertelor

               Resurse umane

               n.a.

               n.a.

               n.a.

               n.a.

               Auditul intern

               n.a.

               n.a.

                           —

                           Agenția a urmat toate recomandările făcute de serviciul de audit intern

                           —

                           Din 9 recomandări ale IAS, 4 urmează să fie implementate de Agenție

          ---documentbreak---

               17.10.2012

               RO

               Jurnalul Oficial al Uniunii Europene

               L 286/282

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Agenției pentru Drepturi Fundamentale a Uniunii Europene pentru exercițiului financiar 2010
   PARLAMENTUL EUROPEAN,

               —

               având în vedere conturile anuale ale Agenției pentru Drepturi Fundamentale a Uniunii Europene pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (3), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0122/2012),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției pentru Drepturi Fundamentale a Uniunii Europene (denumită în continuare „Agenția”) aferente exercițiului financiar 2010 și cu privire la legalitatea și regularitatea operațiunilor subiacente;

               B.

               întrucât, la 10 mai 2011, Parlamentul a acordat directorului Agenției descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                           —

                           a îndemnat Agenția să își îmbunătățească planificarea în materie de buget și recrutări pentru a aborda problema lipsei unei coerențe între previziunile sale bugetare și cele privind personalul;

                           —

                           a invitat Agenția să facă progrese în asigurarea unei evaluări realiste a ofertelor;

                           —

                           a invitat Agenția să remedieze cele patru recomandări ale Serviciului de Audit Intern (IAS) cărora nu li s-a dat curs;

               C.

               întrucât bugetul general al Agenției pentru exercițiul financiar 2010 s-a ridicat la 20 200 000 EUR, ceea ce reprezintă o creștere cu 17,44 % față de 2009;

               D.

               întrucât contribuția inițială a Uniunii la bugetul Agenției pentru exercițiul financiar 2010 a fost de 19 100 000 EUR, comparativ cu 17 000 000 EUR în 2009 (6), ceea ce reprezintă o majorare cu 12,35 %,

      Gestiunea bugetară și financiară

               1.

               reamintește că contribuția inițială a Uniunii la bugetul Agenției a fost de 19 100 000 EUR în 2010; constată însă că suma de 900 000 EUR, provenită din recuperarea excedentului, a fost adăugată la această sumă, contribuția totală a Uniunii ridicându-se astfel în 2010 la 20 000 000 EUR;

               2.

               ia act de faptul că, potrivit raportului privind gestiunea bugetară și financiară al Agenției (RBFM), s-au realizat două bugete rectificative pe parcursul exercițiului financiar 2010, care s-au ridicat la 212 010 EUR; ia act, în special, de faptul că cele două bugete rectificative vizau două obiective:

                           —

                           să țină cont de participarea Croației la activitatea Agenției;

                           —

                           să țină cont că Agenția a primit de la autoritățile austriece o treime din chiria lunară pentru perioada ianuarie-iunie 2010;

               3.

               ia act de faptul că, potrivit RBFM, pentru cheltuieli administrative a fost alocată suma de 13 830 000 EUR, iar pentru cheltuieli operaționale a fost alocată suma de 6 170 000 EUR; observă că aceste cifre reprezintă o creștere cu 13 % a cheltuielilor administrative și o creștere cu 26 % a cheltuielilor operaționale în comparație cu bugetul definitiv pentru 2009;

               4.

               constată că, potrivit Agenției, rata de execuție a contribuției Uniunii a continuat tendința înregistrată în exercițiul precedent și a rămas la 100 % și că rata de execuție bugetară a ajuns în 2010 la 61,65 % în ceea ce privește plățile, față de 60,64 % în 2009; constată cu preocupare că rata de execuție bugetară aferentă titlului III (Cheltuieli operaționale) s-a ridicat la numai 28,08 % în ceea ce privește plățile; invită, prin urmare, Agenția să depună în continuare eforturi și să ia măsurile care se impun pentru a asigura un nivel mai bun de execuție bugetară în ceea ce privește plățile, în special în cadrul titlului III;

               5.

               salută dezvoltarea de către Agenție a unei aplicații informatice pentru managementul de proiecte (și anume MATRIX), care este un instrument eficace asistat de calculator pentru conceperea de planuri de proiecte și documentarea acestora în mod uniform, precum și pentru implementarea și gestionarea proiectelor și care, potrivit auditului IAS din martie 2011 referitor la planificare și monitorizare, a fost considerat o bună practică și un punct forte; de asemenea, salută inițiativa Agenției de a lega MATRIX de ABAC, sistemul bugetar, pentru a furniza informații referitoare la nivelul de execuție în ceea ce privește creditele de angajament și cele de plată;

      Credite reportate și transferuri

               6.

               îndeamnă Agenția să își îmbunătățească planificarea execuției bugetare pentru a reduce nivelul ridicat de reportări – 6 900 000 EUR; constată mai ales că, potrivit Curții de Conturi, Agenția a angajat 48 %, adică 4 600 000 EUR, din cheltuielile sale anuale aferente titlului III (Cheltuieli operaționale) în decembrie 2010; consideră că o astfel de concentrare a cheltuielilor în ultimele săptămâni ale anului are un impact semnificativ asupra nivelului de reportări și indică nevoia clară de îmbunătățire a planificării execuției bugetare a Agenției; constată că, potrivit informațiilor furnizate de Agenție, aceasta a adoptat recent un modul bugetar care ar trebui să îi permită să își planifice anual nivelul de reportări;

               7.

               ia act, totuși, de declarația Agenției potrivit căreia aceasta a luat măsuri adecvate (de exemplu, planificare cu doi ani înainte) în vederea unei execuții bugetare mai bine repartizate de-a lungul anului, pentru a se evita concentrarea cheltuielilor în ultima lună;

               8.

               constată că, potrivit Agenției, rata de execuție a creditelor reportate automat din 2009 în 2010 a ajuns la 94 % în 2010, suma de 414 633 EUR rămânând neutilizată;

               9.

               observă că, potrivit RBFM, Consiliul de administrație a aprobat două transferuri bugetare, în cuantum total de 2 791 055 EUR; ia act de faptul că aceste transferuri au fost legate de alocarea surplusului generat în cadrul titlului I (Cheltuieli cu personalul) din cauza întârzierilor înregistrate în procesul de recrutare;

               10.

               constată că, potrivit RBFM, directorul Agenției a autorizat 14 transferuri bugetare în cuantum total de 228 111 EUR; ia act de faptul că, potrivit Agenției, aceste transferuri se referă mai ales la acțiunile corective necesare pentru implementarea eficientă a programului anual de lucru, precum și pentru cheltuielile administrative;

               11.

               constată cu îngrijorare observațiile Curții de Conturi privind angajarea a 48 % din cheltuielile operaționale în ultima lună a anului 2010, precum și nivelul înalt de reportări rezultate ca urmare a acestei situații; sprijină eforturile Agenției de a evita această situație în viitor, în special prin programarea activităților sale cu doi ani în avans și stabilirea obiectivelor legate de execuția bugetului pe parcursul exercițiului; solicită Agenției să se asigure că planificarea sa bugetară permite solicitări ad hoc din partea Parlamentului; constată că aproape toate sumele reportate în 2011 au fost utilizate, având ca rezultat o rată de execuție finală de 98,55 % pentru exercițiul 2010;

               12.

               invită Agenția să ia măsurile necesare pentru a identifica și rezolva principalele obstacole legate de cheltuielile bugetare, finanțarea proiectelor, procesul de recrutare, precum și de constrângerile juridice și administrative, pentru a asigura gestionarea eficace a bugetului său;

      Resursele umane

               13.

               constată că, potrivit RBFM, Agenția a întâmpinat dificultăți în ceea ce privește atragerea candidaților în cadrul cererii de exprimare a interesului pentru posturile de experți naționali detașați; ia act cu dezamăgire de faptul că doi candidați acceptați și-au retras interesul față de detașarea la Agenție;

               14.

               subliniază faptul că descărcarea de gestiune pentru execuția bugetului Agenției ar trebui să se bazeze și în continuare pe rezultatele sale din cursul exercițiului;

               15.

               constată cu îngrijorare întârzierile înregistrate în finalizarea procedurilor de recrutare, doar 59 din 72 de posturi fiind ocupate în 2010; invită Agenția să ia toate măsurile necesare pentru a preveni repetarea acestei situații; constată cu îngrijorare acuzațiile de hărțuire a personalului și procesul care a fost intentat; solicită Agenției să se ocupe în mod adecvat de aceste acuzații; solicită Agenției să clarifice tratamentul aplicat denunțătorilor și să transmită Parlamentului un raport scris privind punerea în aplicare a normelor în vigoare pentru protejarea denunțătorilor;

               16.

               constată cu îngrijorare că, în cadrul procedurii de descărcare de gestiune pentru exercițiul 2009, Curtea de Conturi a indicat deja faptul că Agenția ar putea să își îmbunătățească planificarea bugetului și a recrutărilor de personal, mai ales din perspectiva ratei mari a neocupării posturilor (21 %) și a volumului mare de credite reportate; reamintește faptul că Agenția ar trebui să ia toate măsurile necesare pentru a îmbunătăți această situație;

      Performanță

               17.

               constată că, potrivit raportului anual de activitate, Agenția a adoptat un cod de bună conduită administrativă care, împreună cu Statutul funcționarilor, vizează garantarea conduitei etice, evitarea conflictelor de interese, prevenirea fraudelor și încurajarea raportării neregulilor; ia act, de asemenea, de faptul că se iau măsuri de sensibilizare și pentru evitarea conflictelor de interese (declarații) în cadrul procedurilor de recrutare și al comisiilor pentru achiziții publice;

               18.

               ia act cu satisfacție de faptul că, în vederea consolidării mai puternice a acestui control intern, Agenția își propune să îmbunătățească aplicarea normelor referitoare la denunțarea faptelor suspecte și protejarea denunțătorilor, precum și de faptul că toate acestea vor avea loc în cursul anului 2012; invită Agenția să informeze autoritatea de descărcare de gestiune cu privire la măsurile adoptate și implementate în acest sens;

      Auditul intern

               19.

               ia act de faptul că IAS a urmărit punerea în aplicare a recomandărilor sale efectuate în 2010; constată în special faptul că aceste recomandări au fost încheiate;

               20.

               constată că, potrivit Agenției, IAS a efectuat în martie 2011 un audit referitor la planificare și monitorizare și a formulat 11 recomandări, una dintre acestea fiind considerată „foarte importantă”, șapte „importante”, iar trei „oportune”; ia notă de declarația Agenției potrivit căreia IAS a considerat că s-a dat curs la 10 dintre cele 11 recomandări și că recomandarea „importantă” rămasă se află în continuare în faza de punere în aplicare;

               21.

               atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

               22.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 9.

      (2)  JO L 248, 16.9.2002, p. 1.

      (3)  JO L 53, 22.2.2007, p. 1.

      (4)  JO L 357, 31.12.2002, p. 72.

      (5)  JO L 250, 27.9.2011, p. 220.

      (6)  JO L 64, 12.3.2010, p. 1037.

      (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).


title: Decizia Parlamentului European din 23 aprilie 2009 privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/117

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2007
   (2009/645/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene pentru Medicamente pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (4), în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0162/2009),

               1.

               acordă directorului executiv al Agenției Europene pentru Medicamente descărcarea de gestiune pentru execuția bugetului agenției aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 10.

      (2)  JO C 311, 5.12.2008, p. 27.

      (3)  JO L 248, 16.9.2002, p. 1.

      (4)  JO L 136, 30.4.2004, p. 1.

      (5)  JO L 357, 31.12.2002, p. 72.
   REZOLUŢIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene pentru Medicamente pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (4), în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0162/2009),

               A.

               întrucât Curtea de Conturi Europeană (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul a acordat directorului executiv al Agenției Europene pentru Medicamente descărcarea de gestiune pentru execuția bugetului agenției aferent exercițiului financiar 2006 (6), iar în rezoluția sa care însoțea decizia de descărcare de gestiune, printre altele,

                           —

                           lua act de declarația CCE, din raportul său pe 2006, privind cheltuielile administrative, conform căreia rata de utilizare a creditelor de angajament a fost de sub 60 %;

                           —

                           lua act de faptul că o sumă considerabilă din creditele bugetare pentru anul 2006 fusese reportată pentru 2007 datorită tipului de proiecte cu care se ocupă agenția;

                           —

                           lua act de faptul că în decembrie 2006, consiliul de administrație al agenției a decis realizarea unei revizuiri a sistemului de baremuri pentru taxe, în consultare cu autoritățile naționale competente,

               1.

               subliniază faptul că bugetul Agenției este finanțat atât din bugetul UE, cât și, în cea mai mare parte, din taxele plătite de solicitanții din industria farmaceutică pentru obținerea sau menținerea unei autorizații comunitare de introducere pe piață; cu toate acestea, constată că între 2006 și 2007 contribuția generală a CE s-a majorat cu 24,48 % și că aceasta reprezintă 24,13 % din totalul veniturilor din 2007; este conștient, în acest context, de sarcinile nou atribuite ca urmare a Regulamentului (CE) nr. 1901/2006 al Parlamentului European și al Consiliului din 12 decembrie 2006 privind medicamentele de uz pediatric (7) și o creștere a liniei bugetare aferente medicamentelor orfane;

               2.

               salută eforturile Agenției de a oferi consultanță științifică mai intensă în fazele incipiente ale dezvoltării unor noi medicamente, precum și introducerea de măsuri pentru accelerarea evaluării medicamentelor care au o importanță vitală pentru sănătatea publică și pentru accelerarea dezvoltării și aplicării de programe telematice;

               3.

               consideră că Agenția este o sursă de consultanță științifică importantă, de recomandări științifice și de bune practici pentru evaluarea și supravegherea medicamentelor în Europa și salută contribuțiile Comisiei și ale statelor membre la armonizarea standardelor de reglementare la nivel internațional;

               4.

               încurajează Agenția să își continue acțiunile în domeniul medicamentelor orfane; descurajează totuși diminuarea contribuției medicamentelor orfane, cauzată în principal de o modificare a politicii de reduceri a taxelor pentru medicamentele orfane ca urmare a flexibilității prevăzute de Regulamentul (CE) nr. 297/95 al Consiliului din 10 februarie 1995 privind taxele datorate Agenției Europene pentru Evaluarea Medicamentelor (8), care conduce totuși la (generează) o reducere de 26,25 % în 2007 față de 2006;

               5.

               subliniază rolul Agenției, de monitorizare a siguranței medicamentelor prin rețeaua de farmacovigilență; solicită totuși îmbunătățirea constantă a nivelului de vigilență;

         Deficiențe în gestiunea bugetară cu privire la programul de telematică

               6.

               ia act de critica CCE, potrivit căreia, la fel ca în exercițiul 2006, nivelul ridicat de reportări pentru cheltuieli administrative a fost cauzat în principal de programul de telematică; ia act de declarația CCE, potrivit căreia această situație contravine principiului anualității, iar agenția trebuie să asigure o mai bună planificare și monitorizare a punerii în aplicare a programului;

               7.

               ia act de recomandările CCE că agenția ar trebui să analizeze opțiunea de a utiliza sistemul creditelor diferențiate pentru programul de telematică, care se preta mai bine gestiunii bugetare a unor astfel de programe;

               8.

               solicită agenției să urmeze cu promptitudine recomandările CCE de a utiliza sistemul creditelor diferențiate pentru programul de telematică; solicită ca Agenția să detalieze acțiunile urmate în raportul anual de activitate 2008;

         Deficiențe în procedurile de achiziții publice

               9.

               ia act de constatările CCE în ceea ce privește procedurile de achiziții, respectiv:

                           —

                           în două cazuri, procedurile alese nu au fost justificate suficient,

                           —

                           în trei cazuri, metodele de evaluare a criteriilor de preț au fost inadecvate,

                           —

                           în cazul unei proceduri de achiziții publice organizate în comun cu cinci alte agenții, volumul serviciilor care urmau să fie achiziționate nu fusese identificat în mod corespunzător;

               10.

               ia act de răspunsurile agenției din care rezultă că:

                           —

                           agenția a stabilit drept criteriu de atribuire o formulă de evaluare obiectivă a prețului, cu efect de la 17 martie 2008;

                           —

                           în cazul procedurii de achiziții publice comune, estimarea inițială a trebuit reevaluată datorită progreselor tehnice care s-au produs între data definirii serviciilor ce urmează a fi furnizate și lansarea procedurii de achiziții;

               11.

               solicită agenției să remedieze deficiențele din procedurile de achiziții menționate mai sus și să informeze cu privire la acțiunile întreprinse în raportul anual de activitate 2008;

         Progresele înregistrate în asigurarea conformității cu normele privind taxele

               12.

               observă că, în raportul său anual pe 2006, CCE a constatat că practicile agenției încălcau normele privind taxele din următoarele motive: clienților agenției li se percepea o sumă ce era împărțită în două, costurile agenției și o sumă ce se rambursa raportorilor statelor membre pentru acoperirea propriilor costuri; totodată, raportorii statelor membre nu au prezentat niciodată dovezi complete în ceea ce privește costurile reale;

               13.

               observă că, în raportul său anual pe 2007, CCE a urmărit acțiunile întreprinse în urma acestor constatări, conchizând că consiliul de administrație al agenției a instituit un grup responsabil cu stabilirea costurilor, care a propus o posibilitate alternativă de remunerare a raportorilor la sfârșitul lui 2007;

               14.

               insistă, în conformitate cu recomandarea CCE, ca agenția să realizeze noi progrese în rezolvarea acestui aspect și să prezinte detalii în raportul său anual de activitate pe 2008, cu privire la acțiunile ulterioare întreprinse;

               15.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (9).

      (1)  JO C 278, 31.10.2008, p. 10.

      (2)  JO C 311, 5.12.2008, p. 27.

      (3)  JO L 248, 16.9.2002, p. 1.

      (4)  JO L 136, 30.4.2004, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 175.

      (7)  JO L 378, 27.12.2006, p. 1.

      (8)  JO L 35, 15.2.1995, p. 1.

      (9)  A se vedea pagina 206 din prezentul Jurnal Oficial.


title: 2012/751/PESC: Decizia EULEX KOSOVO/3/2012 a Comitetului politic și de securitate din 4 decembrie 2012 privind numirea șefului Misiunii Uniunii Europene de sprijinire a supremației legii în Kosovo, EULEX KOSOVO

text:
               6.12.2012

               RO

               Jurnalul Oficial al Uniunii Europene

               L 334/46

         DECIZIA EULEX KOSOVO/3/2012 A COMITETULUI POLITIC ȘI DE SECURITATE
   din 4 decembrie 2012
   privind numirea șefului Misiunii Uniunii Europene de sprijinire a supremației legii în Kosovo, EULEX KOSOVO
   (2012/751/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO (1), în special articolul 12 alineatul (2),
   întrucât:

               (1)

               La 4 februarie 2008, Consiliul a adoptat Acțiunea comună 2008/124/PESC, prin care a fost instituită misiunea Uniunii Europene de sprijinire a supremației legii în Kosovo, EULEX KOSOVO.

               (2)

               La 5 iunie 2012, Consiliul a adoptat Decizia 2012/291/PESC (2), prin care a modificat Acțiunea comună 2008/124/PESC și a prelungit durata EULEX KOSOVO până la 14 iunie 2014.

               (3)

               În temeiul articolului 12 alineatul (2) din Acțiunea comună 2008/124/PESC, Comitetul politic și de securitate este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice ale EULEX KOSOVO, inclusiv deciziile privind numirea șefului misiunii.

               (4)

               La 20 noiembrie 2012, Înaltul Reprezentant al Uniunii pentru afaceri externe și politica de securitate a propus numirea ambasadorului Bernd BORCHARDT în calitate de șef al misiunii EULEX KOSOVO începând cu 1 februarie 2013,

         ADOPTĂ PREZENTA DECIZIE:
   Articolul 1
   Ambasadorul Bernd BORCHARDT este numit șef al misiunii Uniunii Europene de sprijinire a supremației legii în Kosovo, EULEX KOSOVO, cu efect de la 1 februarie 2013.
   Articolul 2
   Prezenta decizie intră în vigoare la data adoptării.
   Se aplică până la 14 iunie 2014.

      Adoptată la Bruxelles, 4 decembrie 2012.

            Pentru Comitetul politic și de securitate

            Președintele

         O. SKOOG

      (1)  JO L 42, 16.2.2008, p. 92.

      (2)  JO L 146, 6.6.2012, p. 46.


title: Agenția Europeană de Mediu Decizia din 21 martie 1997 privind accesul public la documentele Agenției Europene de Mediu (97/C 282/04)

text:
Anunţ juridic important

|

31997Y0918(01)

Official Journal C 282 , 18/09/1997 P. 0005 - 0007 Ediţie specială în limba cehă Chapter 01 Volume 01 P. 354  - 356 Ediţie specială în limba estonă Chapter 01 Volume 01 P. 354  - 356 Ediţie specială în limba maghiară Chapter 01 Volume 01 P. 354  - 356 Ediţie specială în limba lituaniană Chapter 01 Volume 01 P. 354  - 356 Ediţie specială în limba letonă Chapter 01 Volume 01 P. 354  - 356 Ediţie specială în limba malteză Chapter 01 Volume 01 P. 354  - 356 Ediţie specială în limba polonă Chapter 01 Volume 01 P. 354  - 356 Ediţie specială în limba slovacă Chapter 01 Volume 01 P. 354  - 356 Ediţie specială în limba slovenă Chapter 01 Volume 01 P. 354  - 356

		19970321Agenția Europeană de MediuDecizia din 21 martie 1997 privind accesul public la documentele Agenției Europene de Mediu(97/C 282/04)Notă de fundamentare(1) Regulamentul (CEE) nr. 1210/90 al Consiliului din 7 mai 1990 privind crearea Agenției Europene de Mediu și a rețelei europene de informare și observare pentru mediu [1] prevede că rolul agenției este în special "să asigure o bună informare a publicului cu privire la starea mediului" [articolul 1 alineatul (2)]. În aplicarea acestei obligații generale, agenția trebuie "să asigure difuzarea pe scară largă a informațiilor fiabile privind mediul" [articolul 2 punctul (vi)].(2) Întrucât libertatea de acces la informațiile disponibile privind mediul deținute de autoritățile publice ale statelor membre contribuie la protecția mediului, Directiva nr. 90/313/CEE a Consiliului din 7 iunie 1990 privind liberul acces la informații privind mediul [2] garantează accesul la documentele deținute de statele membre.(3) La 6 decembrie 1993, Consiliul și Comisia au aprobat un cod de conduită privind accesul public la documentele Consiliului și ale Comisiei [3]. La scurt timp după aceasta, ambele instituții au adoptat, în aplicarea codului de conduită, decizii privind accesul public la documentele lor [4].(4) Agenția a aplicat până acum decizia Comisiei prin analogie. Cu toate acestea, întrucât dispune de personalitate juridică și de autonomie juridică, agenția nu este legată de deciziile în cauză și trebuie așadar să își adopte propriile norme privind accesul public la documentele Agenției Europene de Mediu.Este foarte indicat ca aceste reguli să le urmeze îndeaproape pe cele adoptate de către Consiliu și Comisie. Cu toate acestea, în conformitate cu principiul autonomiei juridice, decizia nu se referă la codul de conduită menționat anterior, ci trebuie aplicată în mod independent.(5) În ceea ce privește conținutul acestei decizii, premiza care trebuie exprimată clar de la bun început este că agenția este hotărâtă să permită accesul maxim la documentele existente. Scopul prezentei decizii este de a stabili normele în temeiul cărora publicul poate solicita documentele disponibile, fără a trebui să demonstreze un interes. Se subînțelege că solicitanții sunt autorizați să primească sau să consulte doar documentele existente. Agenția nu are obligația de a întreprinde cercetări sau de a întocmi documente noi la cererea publicului.(6) Accesul la documente (indiferent de forma acestora) va fi în mod normal limitat la documentele emise de agenție. Pentru toate celelalte documente solicitate, solicitanții sunt invitați să se adreseze autorității care a emis respectivele documente.(7) În general, consultarea documentelor agenției la sediul agenției va fi gratuită, însă agenția ar trebui să aibă posibilitatea de a percepe o taxă minimă pentru fotocopiile documentelor care depășesc 30 de pagini.(8) Accesul la documentele agenției poate fi refuzat în anumite condiții, în special în cazurile în care acest lucru poate aduce atingere interesului public, protecției persoanei și a vieții private sau protecției secretului comercial și industrial. Din motive de coerență, este de dorit ca aceste excepții (articolul 5) să fie formulate în aceiași termeni ca și codul de conduită adoptat de către Consiliu și Comisie.(9) Decizia stabilește procedura următoare:- toate solicitările trebuie adresate biroului directorului executiv și vor fi tratate sub responsabilitatea acestuia;- dacă agenția intenționează să refuze accesul la documente, solicitantul trebuie informat în scris cu privire la motivele acestei intenții. Solicitantul poate introduce apel împotriva acestei decizii la președintele consiliului de administrație. Această procedură se aplică numai cu titlu excepțional;- dacă președintele consiliului de administrație decide să respingă apelul, decizia sa trebuie să fie bine motivată și să semnaleze solicitantului posibilitatea de a se adresa unui ombudsman, în condițiile prevăzute de articolul 138e din Tratatul CE.(10) Decizia consiliului de administrație al Agenției Europene de Mediu a fost adoptată și va trebui revizuită de aceeași instanță după doi ani de aplicare. Aceasta trebuie publicată în Jurnalul Oficial al Comunităților Europene (seria "C") și pusă la dispoziția publicului.Textul decizieiI. Publicul are accesul cel mai larg posibil la documentele agenției, în condițiile stabilite prin prezenta decizie."Documentele agenției" înseamnă orice înscris, indiferent de format, conținând date existente și emis de Agenția Europeană de Mediu. Prezenta decizie nu se aplică documentelor deja publicate.II. Orice solicitare de acces la un document al agenției trebuie adresată în scris directorului executiv al agenției [5]. Solicitanții nu au obligația de a demonstra un interes.Solicitările trebuie formulate într-o manieră suficient de precisă și trebuie să conțină în special elementele care permit identificarea documentului solicitat. Dacă este necesar, solicitantului i se vor cere detalii suplimentare.III. Solicitantul are acces la documentele agenției fie prin consultarea lor la sediul agenției, fie printr-o copie care îi este trimisă pe cheltuiala proprie. Pentru fotocopiile care depășesc 30 de coli de hârtie, agenția poate stabili o taxă de 10 ECU, plus 0,036 ECU per coală. Tarifele pentru informațiile trimise în altă formă se stabilesc de la caz la caz, dar nu trebuie să depășească limitele rezonabile.Documentele sunt puse la dispoziție în limbile disponibile, ținându-se seama de preferința solicitantului.Orice persoană care a obținut accesul la un document al agenției nu poate vinde sau distribui documentul în scopuri comerciale fără autorizație prealabilă. Reproducerea documentelor publicate este autorizată, cu condiția ca sursa acestora să fie menționată.IV. Cererile se soluționează cât de repede posibil sub responsabilitatea directorului executiv.Solicitantul este informat în scris în termen de o lună cu privire la aprobarea solicitării sau la intenția de a-i refuza accesul. În cel de-al doilea caz, solicitantul este informat în legătură cu motivele acestei intenții și cu faptul că are la dispoziție o lună în care să adreseze președintelui consiliului de administrație o cerere de revizuire a intenției de a refuza accesul, iar dacă nu face acest lucru cererea se consideră a fi retrasă.Absența unui răspuns la cerere în termen de o lună de la introducerea cererii este echivalentă cu un refuz. În acest caz solicitantul se poate adresa președintelui consiliului de administrație în termen de o lună, iar dacă nu face acest lucru cererea se consideră a fi retrasă.Decizia privind cererea de revizuire se ia cât de curând posibil și cel mai târziu în termen de două luni de la introducerea cererii în cauză. Dacă cererea este respinsă, decizia precizează motivele respingerii. În același timp, solicitantul este informat în legătură cu posibilitatea de a introduce recurs la un ombudsman, în condițiile prevăzute în articolul 138e din Tratatul de instituire a Comunității Europene.V. Nu se permite accesul la un document al agenției, dacă dezvăluirea acestuia poate aduce atingere:- protecției interesului public (securitatea publică, relațiile internaționale, stabilitatea monetară, procedurile jurisdicționale, inspecțiile și investigațiile juridice);- protecției persoanei și a vieții private;- protecției secretului comercial și industrial;- protecției intereselor financiare ale Comunității;- protecției confidențialității, la cererea persoanei fizice sau juridice care a furnizat una din informațiile conținute în document sau în conformitate cu legislația statului membru care a furnizat una din aceste informații.Accesul la un document al agenției poate fi refuzat pentru a proteja secretul deliberărilor.VI. Prezenta decizie se revizuiește după doi ani de aplicare. În pregătirea acestei revizuiri, directorul executiv prezintă în timp util un raport către Departamentul administrativ privind aplicarea prezentei decizii.VII. Prezenta decizie intră în vigoare la 1 iunie 1997. Prezenta decizie se publică în Jurnalul Oficial al Comunităților Europene și este pusă la dispoziția publicului.[1] JO L 120, 11.5.1990, p. 1.[2] JO L 158, 23.6.1990, p. 56.[3] JO L 340, 31.12.1993, p. 41.[4] Decizia Consiliului din 20 decembrie 1993 privind accesul public la documentele Consiliului (JO L 340, 31.12.1993, p. 43), Decizia Comisiei din 8 februarie 1994 privind accesul public la documentele Comisiei (JO L 46, 18.2.1994, p. 58), astfel cum a fost modificată prin Decizia din 19 septembrie 1996 (JO L 247, 28.9.1996, p. 45).[5] Agenția Europeană de Mediu, Kongens Nytorv 6, DK-1050 Copenhaga, Fax: (45 33) 36 71 99.--------------------------------------------------


title: 2010/577/UE: Decizia Comisiei din 28 septembrie 2010 de încheiere a procedurii antidumping privind importurile de anumite tipuri de polietilen tereftalat originare din Iran, Pakistan și Emiratele Arabe Unite și de eliberare a sumelor depuse cu titlu de taxă provizorie instituită

text:
               29.9.2010

               RO

               Jurnalul Oficial al Uniunii Europene

               L 254/40

         DECIZIA COMISIEI
   din 28 septembrie 2010
   de încheiere a procedurii antidumping privind importurile de anumite tipuri de polietilen tereftalat originare din Iran, Pakistan și Emiratele Arabe Unite și de eliberare a sumelor depuse cu titlu de taxă provizorie instituită
   (2010/577/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   după consultarea Comitetului consultativ,
   întrucât:
   A.   PROCEDURA

   1.   Măsuri provizorii

               (1)

               La 3 septembrie 2009, Comisia a anunțat, printr-un aviz publicat în Jurnalul Oficial al Uniunii Europene
                   (2), inițierea unei proceduri antidumping în privința importurilor în Uniune de anumite tipuri de polietilen tereftalat (denumite în continuare „PET”) originare din Iran, Pakistan și Emiratele Arabe Unite (denumite în continuare „țările în cauză”). La 1 iunie 2010, Comisia, prin Regulamentul (UE) nr. 472/2010 (3) (denumit în continuare „regulamentul provizoriu”) a instituit o taxă antidumping provizorie la importurile anumitor tipuri de polietilen tereftalat originare din Iran și Emiratele Arabe Unite.

               (2)

               Procedura a fost inițiată în urma unei plângeri depuse la 20 iulie 2009 de către Comitetul pentru polietilen tereftalat din cadrul Plastics Europe (denumit în continuare „reclamantul”), în numele producătorilor care reprezintă o proporție majoră, în acest caz peste 50 %, din totalul producției din Uniune de anumite tipuri de polietilen tereftalat.

               (3)

               În conformitate cu considerentul 11 din regulamentul provizoriu, ancheta privind dumpingul și prejudiciul a vizat perioada cuprinsă între 1 iulie 2008 și 30 iunie 2009 (denumită în continuare „perioada de anchetă” sau „PA”). Examinarea tendințelor relevante pentru evaluarea prejudiciului a vizat perioada cuprinsă între 1 ianuarie 2006 și sfârșitul perioadei de anchetă (denumită în continuare „perioada luată în considerare”).

               (4)

               În cadrul procedurii antisubvenție desfășurate în paralel, Comisia, prin Regulamentul (UE) nr. 473/2010 (4), a instituit o taxă compensatorie provizorie la importurile anumitor tipuri de polietilen tereftalat originare din Iran și Emiratele Arabe Unite.

         2.   Procedura ulterioară

               (5)

               Ulterior comunicării faptelor și considerentelor esențiale, pe baza cărora s-a decis instituirea de măsuri antidumping provizorii (denumită în continuare „comunicarea provizorie”), mai multe părți interesate și-au exprimat în scris opiniile cu privire la constatările provizorii. De asemenea, părțile care au făcut cerere în acest sens au avut posibilitatea de a fi audiate.

               (6)

               Comisia a continuat să caute și să verifice toate informațiile pe care le-a considerat necesare pentru constatările sale definitive. Observațiile verbale și scrise prezentate de părțile interesate în urma comunicării provizorii au fost luate în considerare și, după caz, constatările provizorii au fost modificate în mod corespunzător.

               (7)

               Toate părțile au fost informate asupra faptelor și considerentelor esențiale pe baza cărora s-a prevăzut să se recomande încheierea procedurii și eliberarea sumelor depuse cu titlu de taxă provizorie instituită (denumită în continuare „comunicarea finală”). Părților li s-a acordat, de asemenea, o perioadă în care să poată formula observații în urma acestei comunicări.

               (8)

               Observațiile verbale și scrise prezentate de părțile interesate au fost luate în considerare și, după caz, constatările au fost modificate în mod corespunzător.

         3.   Părțile vizate de procedură

               (9)

               Unele părți interesate au afirmat că eșantionul de producători din UE nu era reprezentativ și consecvent și că, prin urmare, analiza prejudiciului era deficientă. S-a afirmat, în special, că eșantionarea nu era necesară, deoarece numărul de producători nu era ridicat. În plus, s-a afirmat că, prin divizarea „în mod artificial” a grupurilor de societăți în entități juridice individuale, eșantionul nu ar include unii dintre liderii de piață (Artenius, M&G Polimeri) și că metodologia pentru selecționarea eșantionului nu este consecventă deoarece eșantionul includea, de asemenea, două grupuri de societăți. S-a afirmat, de asemenea, că eșantionul nu era reprezentativ deoarece nu conținea niciun producător care efectua vânzări în cantități suficiente către un procesor de PET afiliat. Drept rezultat, se presupune că instituțiile nu au putut evalua capacitatea reală de aprovizionare a industriei din Uniune și nu au ținut cont de conflictul de interese al industriei din Uniune. Mai mult, deoarece o societate nu a furnizat toate informațiile necesare și a fost exclusă din eșantion, se presupune că reprezentativitatea a scăzut la 28 % din producția UE. Aceleași părți au susținut că eșantionul selecționat nu era valabil din punct de vedere statistic.

               (10)

               În ceea ce privește argumentul conform căruia eșantionarea nu era necesară deoarece numărul de producători nu era ridicat, se repetă faptul că, în cadrul eșantionării, s-au implicat 14 producători din Uniune, aparținând de opt grupuri de societăți. Dat fiind numărul mare, în mod obiectiv, de producători din UE care au cooperat, și anume 14, eșantionarea s-a aplicat în conformitate cu articolul 17 alineatul (1) din regulamentul de bază, pornind de la cel mai mare volum reprezentativ de vânzări care ar putea fi anchetat, în mod rezonabil, în perioada disponibilă. Eșantionul selecționat era alcătuit din cinci societăți individuale (cu șase locații de producție).

               (11)

               În ceea ce privește prima afirmație referitoare la reprezentativitatea eșantionului, ar trebui să se remarce faptul că instituțiile pot include în eșantion societăți individuale care fac parte dintr-un grup de societăți, atât timp cât sunt reprezentative și au conturi financiare separate. Altfel, anchetarea tuturor celor paisprezece producători din UE aparținând celor opt grupuri de societăți ar fi împiedicat încheierea la timp a anchetei. Cu toate acestea, faptul că două grupuri de societăți au fost incluse în eșantion nu este incompatibil cu metodologia de eșantionare aplicată în acest caz, și anume cele mai mari volume reprezentative de vânzări către clienți din UE.

               (12)

               Referitor la Indorama, acest grup a avut în PA două fabrici producătoare diferite – una în Țările de Jos și cealaltă în Regatul Unit. Includerea acestui grup în eșantion este în conformitate cu metodologia de eșantionare aplicată, deoarece acele fabrici au format o singură entitate, din punct de vedere juridic și financiar. Referitor la Equipolymers, care, în PA, avea două entități separate producătoare de PET (una in Italia și alta în Germania), societatea a raportat cifre consolidate pentru ambele locații. Dat fiind faptul că verificarea acestor cifre consolidate era posibilă pe parcursul unei vizite la sediul societății, s-a decis să se accepte această raportare consolidată și să se trateze societățile Equipolymers producătoare de PET ca o singură entitate, în sensul acestei proceduri. În ceea ce privește afirmația conform căreia Artenius și M&G Polimeri trebuiau să fie incluse în eșantion deoarece erau lideri de piață, se remarcă faptul că niciuna dintre entitățile lor individuale nu făcea parte din societățile cu cele mai mari volume de vânzări către clienți din UE.

               (13)

               Referitor la afirmația conform căreia eșantionul nu era reprezentativ deoarece nu includea un producător care produce în principal pentru consumul intern, ar trebui să se remarce faptul că există posibilitatea de a examina, în cadrul analizei interesului Uniunii, capacitatea de aprovizionare, în cazul în care se face o asemenea afirmație și, în acel scop, consumul captiv poate fi dedus din volumul de producție. Astfel, pentru examinarea anumitor factori de prejudiciu, nu este nevoie să existe un astfel de producător în eșantion. În al doilea rând, orice interes dublu care rezultă din poziția unei societăți ca producător și, în același timp, procesor din UE poate, de asemenea, să fie evaluată în analiza interesului Uniunii. Poziția unei societăți ca producător și procesor din UE nu are legătură cu rezultatele industriei din Uniune, în cadrul căreia vânzările către clienți independenți din UE sunt luate ca și criteriu de referință. Astfel, afirmația este respinsă.

               (14)

               În ceea ce privește afirmația referitoare la reprezentativitatea globală a eșantionului, se repetă faptul că limitarea eșantionului la patru societăți a redus reprezentativitatea de la 65 % la 47 % din vânzările realizate de toți producătorii cooperanți. Aceleași patru societăți reprezentau 52 % din producția Uniunii. Se consideră că acesta este un eșantion reprezentativ de producători din UE, în ceea ce privește vânzările către clienți independenți din UE.

               (15)

               Referitor la afirmația conform căreia eșantionul selecționat nu era valabil din punct de vedere statistic, se remarcă faptul că articolul 17 alineatul (1) din regulamentul de bază permite, în mod clar, stabilirea unui eșantion pe baza celui mai mare volum reprezentativ de vânzări care poate fi anchetat, în mod rezonabil, în perioada disponibilă, ca alternativă la un eșantion „valabil din punct de vedere statistic”.

               (16)

               În lipsa oricăror alte observații privind constatările, considerentele 3-10 din regulamentul provizoriu sunt confirmate.

         B.   PRODUSUL ÎN CAUZĂ ȘI PRODUSUL SIMILAR

               (17)

               Se reamintește că, în considerentul 12 din regulamentul provizoriu, s-a definit produsul în cauză ca fiind polietilen tereftalat cu un indice de viscozitate de 78 ml/g sau mai mult, conform standardului ISO 1628-5, originar din țările în cauză, clasificat în prezent la codul NC 3907 60 20.

               (18)

               Mai mult, în considerentul 14 din regulamentul provizoriu s-a afirmat că ancheta a arătat că PET-ul produs și vândut în Uniune de industria din Uniune și cel produs și vândut pe piețele interne ale țărilor în cauză și exportat către Uniune erau produse similare.

               (19)

               Din moment ce produsul care face obiectul anchetei a fost considerat un produs omogen, nu a mai fost subdivizat în diferite tipuri de produs pentru calcularea marjelor de dumping și de prejudiciu.

               (20)

               Un producător-exportator a afirmat că PET-ul ar trebui subdivizat în diferite tipuri de produse în funcție de indicele lor de viscozitate, deoarece indicele de viscozitate este esențial pentru determinarea diferitelor aplicații pentru tipurile de PET produse. S-a considerat că afirmația ar trebui acceptată, iar metodologia pentru calcularea marjelor de dumping și de prejudiciu a fost adaptată în consecință.

         C.   DUMPINGUL

               (21)

               Astfel cum s-a explicat în considerentul 20, metodologia pentru calcularea marjei de dumping a fost adaptată, iar marja de dumping pentru fiecare țară în cauză este calculată acum pentru fiecare tip de produs separat.

         1.   Iran

   1.1.   Valoarea normală

               (22)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentele 16-18 din regulamentul provizoriu.

         1.2.   Prețul de export

               (23)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentul 19 din regulamentul provizoriu.

         1.3.   Comparația

               (24)

               În considerentul 23 din regulamentul provizoriu, s-a afirmat că exportatorul iranian nu a putut cuantifica presupusul impact al sancțiunilor împotriva Iranului în niciun mod care să fie susținut de probe. În observațiile sale legate de regulamentul provizoriu, societatea a afirmat că autoritatea care anchetează, și nu exportatorul ar trebui să asigure o comparație echitabilă. Cu toate acestea, în conformitate cu articolul 2 alineatul (10) litera (k) din regulamentul de bază, se poate opera o ajustare pe baza diferențelor aferente altor factori, în cazul în care se demonstrează că aceste diferențe afectează comparabilitatea prețurilor, în special că, în mod sistematic, cumpărătorii plătesc prețuri diferite pe piața internă din cauza lor. Deoarece îi revine producătorului-exportator să demonstreze existența oricărui alt factor, se respinge afirmația și se confirmă metodologia explicată în considerentele 20-23 din regulamentul provizoriu.

         1.4.   Marja de dumping

               (25)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentele 24 și 25 din regulamentul provizoriu.

               (26)

               Marja de dumping definitivă pentru Iran, exprimată ca procent din prețul CIF la frontiera Uniunii, înainte de vămuire, este de 26,8 %.

         2.   Pakistan

   2.1.   Valoarea normală

               (27)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentele 27-29 din regulamentul provizoriu.

         2.2.   Prețul de export

               (28)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentul 30 din regulamentul provizoriu.

         2.3.   Comparația

               (29)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentele 31 și 32 din regulamentul provizoriu.

         2.4.   Marja de dumping

               (30)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentul 33 din regulamentul provizoriu.

               (31)

               Marja de dumping definitivă pentru singurul producător-exportator pakistanez, Novatex Limited, exprimată ca procent din prețul CIF la frontiera Uniunii, înainte de vămuire, este de 0,6 %, însemnând sub de minimis în sensul articolului 9 alineatul (3) din regulamentul de bază.

               (32)

               Deoarece în Pakistan nu există alți producători ai produsului în cauză, nu ar trebui instituite măsuri definitive.

         3.   Emiratele Arabe Unite

   3.1.   Valoarea normală

               (33)

               În urma schimbării metodologiei, explicate în considerentele 20 și 21, rezultatele testului unor operațiuni comerciale normale, astfel cum s-a descris în considerentele 37 și 38 din regulamentul de bază, s-au schimbat cu privire la unele tipuri de produse. Astfel, în cazul în care volumul vânzărilor profitabile pentru un tip de produs a reprezentat 80 % sau mai puțin din volumul total al vânzărilor pentru acel tip sau atunci când prețul mediu ponderat pentru acel tip era mai mic decât costul de producție, valoarea normală s-a bazat pe prețul intern real, calculat ca medie ponderată a vânzărilor profitabile numai pentru acel tip.

               (34)

               În cazul în care nu existau vânzări profitabile ale unui anumit tip de produs, s-a considerat că acest tip de produs era vândut în cantități insuficiente pentru ca prețul intern să constituie o bază corespunzătoare pentru stabilirea valorii normale.

               (35)

               În cazul în care prețurile interne ale unui anumit tip de produs vândut de producători-exportatori nu au putut fi folosite pentru a stabili valoarea normală, aceasta a fost construită în conformitate cu articolul 2 alineatul (3) din regulamentul de bază.

               (36)

               Pentru construirea valorii normale în conformitate cu articolul 2 alineatul (3) din regulamentul de bază, cantitățile pentru costurile de vânzare, cheltuielile administrative și alte costuri generale și pentru profituri s-au bazat, în temeiul articolului 2 alineatul (6) din regulamentul de bază, pe datele reale corespunzătoare producției și vânzărilor, în cadrul operațiunilor comerciale normale, ale produsului similar, de către producătorul-exportator anchetat.

         3.2.   Prețul de export

               (37)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentul 39 din regulamentul provizoriu.

         3.3.   Comparația

               (38)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentele 40 și 41 din regulamentul provizoriu.

         3.4.   Marja de dumping

               (39)

               În lipsa altor observații decât cele deja menționate mai sus în considerentele 20 și 21, se confirmă metodologia explicată în considerentul 42 din regulamentul provizoriu.

               (40)

               Marja de dumping definitivă pentru singurul producător-exportator din Emiratele Arabe Unite, JBF RAK LLC, exprimată ca procent din prețul CIF la frontiera Uniunii, înainte de vămuire, este de 0,6 %, însemnând sub de minimis în sensul articolului 9 alineatul (3) din regulamentul de bază.

               (41)

               Deoarece în Emiratele Arabe Unite nu există alți producători ai produsului în cauză, nu ar trebui instituite măsuri definitive.

         D.   PREJUDICIUL

   1.   Producția, industria și consumul Uniunii

               (42)

               Nu s-au primit observații cu privire la producția, industria și consumul Uniunii. În consecință, se confirmă considerentele 45-50 din regulamentul provizoriu.

         2.   Importurile provenind din țările în cauză

   2.1.   Evaluarea cumulativă a efectelor importurilor în cauză

               (43)

               Se repetă că, în considerentul 52 din regulamentul provizoriu, deoarece marja de dumping constatată pentru Pakistan este de minimis, s-a considerat că efectul importurilor respective nu poate fi evaluat împreună cu importuri despre care s-a constatat provizoriu că fac obiectul unui dumping, originare din Iran și Emiratele Arabe Unite.

               (44)

               Dat fiind faptul că ancheta a arătat, în continuare, că marja de dumping pentru Emiratele Arabe Unite este, de asemenea, de minimis, se consideră că efectul importurilor respective nu poate fi evaluat împreună cu importuri care fac obiectul unui dumping, originare din Iran. În consecință, nu se efectuează nicio evaluare cumulativă a importurilor.

         2.2.   Volumul importurilor în cauză

               (45)

               Volumul importurilor produsului în cauză care fac obiectul unui dumping în UE a început de la un nivel relativ scăzut în 2006, dar a crescut gradual până în PA, ajungând la 55 500 de tone în PA. Mai exact, importurile din Iran au crescut mai mult de două ori între 2006 și 2007, înainte de a mai crește cu peste 100 de puncte procentuale în 2008 față de 2007 și cu încă aproape 130 de puncte procentuale între 2008 și PA.

                  Tabelul 1

                           2006

                           2007

                           2008

                           PA

                           Volumul importurilor care fac obiectul unui dumping, originare din Iran (în tone)

                           11 752

                           26 624

                           40 101

                           55 500

                           Indice (2006 = 100)

                           100

                           227

                           341

                           472

                           Cota de piață a importurilor care fac obiectul unui dumping, originare din Iran

                           0,4 %

                           0,9 %

                           1,4 %

                           1,9 %

                              Sursa: Eurostat.

         2.3.   Cota de piață a importurilor în cauză

               (46)

               Cota de piață deținută de importurile care fac obiectul unui dumping, originare din Iran, s-a menținut la 0,4 % în timpul anului 2006 și a crescut constant cu 1,5 puncte procentuale în cursul perioadei luate în considerare. Mai exact, aceasta a crescut cu 0,5 % puncte procentuale între 2006 și 2007, cu încă 0,5 % între 2007 și 2008 și cu 0,5 % între 2008 și PA. În PA, cota de piață a importurilor care fac obiectul unui dumping, originare din Iran, a fost de 1,9 %.

         2.4.   Prețurile

   (i)   Evoluția prețurilor

               (47)

               Prețul mediu de import a scăzut cu 11 % în perioada luată în considerare, cel mai intens declin înregistrându-se între 2008 și PA. Mai exact, prețul mediu a rămas stabil în 2007 și a scăzut cu 2 puncte procentuale în 2008, înainte de a scădea cu încă 9 puncte procentuale în PA.

                  Tabelul 2

                           2006

                           2007

                           2008

                           PA

                           Prețul importurilor din Iran (în EUR/tonă)

                           1 033

                           1 034

                           1 008

                           920

                           Indice

                           100

                           100

                           98

                           89

                              Sursa: Eurostat.

         (ii)   Subcotarea prețului

               (48)

               În urma comunicării provizorii, exportatorul iranian a observat că marja sa de prejudiciu a fost supraestimată, deoarece prețul de vânzare unitar mediu ponderat stabilit a fost subestimat, calculându-se incorect valoarea nivelului ajustării comerciale; cu toate acestea, nu s-a propus nicio alternativă pentru cuantificarea nivelului ajustării comerciale. Într-adevăr, baza pentru nivelul comercial, utilizată pentru calculul provizoriu, a fost o sumă fixă pe tonă, care este un comision perceput de agentul de import cooperant și care reprezintă aproximativ 1 % din prețul CIF mediu. Nu sunt disponibile alte informații pentru această ajustare și, astfel, afirmația este respinsă. Aceeași parte a mai afirmat că procentul de 2 % considerat pentru costurile ulterioare importului părea să fie subestimat. În acest sens, se repetă faptul că niciun importator nu a cooperat în cadrul acestei anchete și că nu a fost posibil să se verifice costul real ulterior importului. Astfel, în lipsa oricăror alte informații disponibile, s-a aplicat procentul utilizat în procedurile anterioare.

               (49)

               Având în vedere cele de mai sus, se confirmă, definitiv, că produsele care fac obiectul unui dumping, originare din Iran, vândute în Uniune, au subcotat prețurile practicate de către industria din Uniune cu 3,2 %.

         3.   Situația industriei din Uniune

               (50)

               Unele părți interesate au afirmat că nu există prejudiciu, deoarece, dat fiind eșantionul presupus incorect, nu se puteau extrapola rezultate pentru întreaga industrie din Uniune. Drept exemplu, s-a afirmat că, deoarece o societate (care nu este inclusă în eșantion) indicase că utiliza peste 100 % din capacitatea sa, acest lucru ar fi un semn clar al absenței de prejudiciu. Se remarcă faptul că informațiile prezentate sunt extrase din ceea ce a prezentat această societate către autoritățile bursei de valori și că nu sunt verificate. Aceste informații nu corespund cu cele din dosar. Mai mult, și în orice caz, utilizarea capacității unui singur producător din UE nu poate modifica constatările privind prejudiciul referitoare la aproape toți ceilalți indicatori de prejudiciu pentru producătorii din UE incluși în eșantion și ceilalți producători din UE.

               (51)

               În lipsa oricăror alte afirmații sau observații, se confirmă considerentele 63-82 din regulamentul provizoriu.

         4.   Concluzie privind prejudiciul

               (52)

               În lipsa oricăror observații specifice, se confirmă concluzia referitoare la prejudiciu enunțată în considerentele 83-85 din regulamentul provizoriu.

         E.   LEGĂTURA DE CAUZALITATE

   1.   Efectul importurilor care fac obiectul unui dumping

               (53)

               Creșterea volumului importurilor care fac obiectul unui dumping, originare din Iran, de aproape cinci ori între 2006 și PA și a cotei corespunzătoare de piață din cadrul Uniunii, și anume cu 1,5 puncte procentuale, precum și subcotarea constatată (3,2 % pe parcursul PA) au coincis, în general, cu deteriorarea situației economice a industriei din Uniune. Prin urmare, se poate concluziona că importurile care fac obiectul unui dumping, originare din Iran au avut un impact asupra prejudiciului constatat pentru industria din Uniune.

               (54)

               Este important să se sublinieze faptul că, în cadrul procedurii antisubvenție desfășurate în paralel, s-a constatat că importurile cumulate care fac obiectul unor subvenții, originare din Pakistan, Emiratele Arabe Unite și Iran, cauzează un prejudiciu important industriei din Uniune.

               (55)

               Pe de altă parte, date fiind volumele considerabile și prețurile scăzute ale importurilor din Coreea și Pakistan, se confirmă, de asemenea, astfel cum s-a menționat în considerentele 94 și 96 din regulamentul provizoriu, că importurile respective au contribuit, într-o anumită măsură, la prejudiciul suferit de industria din Uniune.

               (56)

               În plus, în cadrul acestei proceduri, prețurile practicate de industria din Uniune erau subcotate, de asemenea, de importuri considerabile din Emiratele Arabe Unite (în jur de 150 000 t).

               (57)

               În același timp, cota de piață a importurilor din Iran se situa sub 1 % în 2006 și în 2007, iar în PA doar aproape de 2 %, ceea ce corespunde la 55 000 t.

               (58)

               De asemenea, trebuie să se remarce faptul că subcotarea stabilită pentru producătorul iranian a fost mai mică decât în cazul importurilor care nu fac obiectul unui dumping, originare din Emiratele Arabe Unite.

         2.   Concluzie privind legătura de cauzalitate

               (59)

               În concluzie, deși analiza de mai sus a arătat că importurile care fac obiectul unui dumping, originare din Iran, au avut unele efecte negative asupra situației industriei din Uniune, acest impact, luat separat, nu a fost de asemenea natură încât să poate fi considerat important, în conformitate cu articolul 3 alineatul (6) din regulamentul de bază.

         F.   ÎNCHEIEREA PROCEDURII

               (60)

               Ancheta a arătat că importurile produsului în cauză, originare din Pakistan și Emiratele Arabe Unite, nu erau vândute la prețuri care fac obiectul unui dumping. În consecință, procedura referitoare la Pakistan și Emiratele Arabe Unite se încheie fără să se instituie măsuri.

               (61)

               Ancheta a arătat că importurile produsului în cauză, originare din Iran, au avut loc la prețuri care fac obiectul unui dumping și au contribuit, într-o anumită măsură, la prejudiciul suferit de industria din Uniune.

               (62)

               Cu toate acestea, astfel cum s-a indicat în considerentul 59, s-a stabilit că impactul negativ al importurilor din Iran asupra situației industriei din Uniune nu a fost de asemenea natură încât să poată fi considerat important.

               (63)

               Ținând cont de cele de mai sus, luând în considerare absența prejudiciului important cauzat de către importurile care fac obiectul unui dumping, originare din Iran, se concluzionează că, și în cazul Iranului, procedura ar trebui terminată fără să se instituie măsuri.

               (64)

               Se eliberează sumele depuse cu titlu de taxă antidumping provizorie instituită în temeiul Regulamentului (UE) nr. 472/2010,

         ADOPTĂ PREZENTA DECIZIE:
   Articolul 1
   Se încheie procedura antidumping privind importurile de polietilen tereftalat cu un indice de viscozitate de 78 ml/g sau mai mult, conform standardului ISO 1628-5, clasificat în prezent la codul NC 3907 60 20 și originar din Iran, Pakistan și Emiratele Arabe Unite.
   Articolul 2
   Regulamentul (UE) nr. 472/2010 se abrogă. Se eliberează sumele depuse cu titlu de taxă antidumping provizorie instituită în temeiul Regulamentului (UE) nr. 472/2010 la importurile de polietilen tereftalat cu un indice de viscozitate de 78 ml/g sau mai mult, conform standardului ISO 1628-5, clasificat în prezent la codul NC 3907 60 20 și originar din Iran și Emiratele Arabe Unite.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 28 septembrie 2010.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO C 208, 3.9.2009, p. 12.

      (3)  JO L 134, 1.6.2010, p. 4.

      (4)  JO L 134, 1.6.2010, p. 25.


title: Decizia (UE) 2016/2025 a Consiliului din 8 noiembrie 2016 de numire a trei membri și a doi supleanți, propuși de Republica Polonă, în cadrul Comitetului Regiunilor

text:
               19.11.2016

               RO

               Jurnalul Oficial al Uniunii Europene

               L 313/23

         DECIZIA (UE) 2016/2025 A CONSILIULUI
   din 8 noiembrie 2016
   de numire a trei membri și a doi supleanți, propuși de Republica Polonă, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului polonez,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și UE 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Trei locuri de membru în cadrul Comitetului Regiunilor au devenit vacante ca urmare a încheierii mandatelor domnului Jacek PROTAS, domnului Marek SOWA și domnului Jerzy ZAJĄKAŁA.

               (3)

               Un loc de supleant a devenit vacant ca urmare a încheierii mandatului domnului Krysztof PASZYK.

               (4)

               Un loc de supleant a devenit vacant ca urmare a numirii domnului Władysław ORTYL în calitatea de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membri:

                           —

                           domnul Gustaw Marek BRZEZIN, Marszałek Województwa Warmińsko-Mazurskiego;

                           —

                           domnul Władysław ORTYL, Marszałek Województwa Podkarpackiego;

                           —

                           domnul Dariusz Antoni STRUGAŁA, Burmistrz Miasta I Gminy Jaraczewo;

                     și

               (b)

               în calitatea de supleanți:

                           —

                           domnul Jacek KRUPA, Marszałek Województwa Malopolskiego;

                           —

                           domnul Wojciech SAŁUGA, Marszałek Województwa Śląskiego.

         Articolul 2
   Prezenta decizie intră în vigoare la data adoptării.

      Adoptată la Bruxelles, 8 noiembrie 2016.

            Pentru Consiliu

            Președintele

         P. KAŽIMÍR

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: 2010/329/PESC: Decizia 2010/329/PESC a Consiliului din 14 iunie 2010 de modificare și prelungire a Acțiunii comune 2007/405/PESC privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo)

text:
               15.6.2010

               RO

               Jurnalul Oficial al Uniunii Europene

               L 149/11

         DECIZIA 2010/329/PESC A CONSILIULUI
   din 14 iunie 2010
   de modificare și prelungire a Acțiunii comune 2007/405/PESC privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 12 iunie 2007, Consiliul a adoptat Acțiunea comună 2007/405/PESC (1) de instituire a unei misiuni de poliție a Uniunii Europene în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo).

               (2)

               La 23 iunie 2008, Consiliul a adoptat Acțiunea comună 2008/485/PESC (2) de modificare și de prelungire a Acțiunii comune 2007/405/PESC până la 30 iunie 2009.

               (3)

               La 15 iunie 2009, Consiliul a adoptat Acțiunea comună 2009/466/PESC (3) de modificare și de prelungire a Acțiunii comune 2007/405/PESC până la 30 iunie 2010. Acțiunea comună 2009/466/PESC a prevăzut că o nouă sumă de referință va fi stabilită de Consiliu pentru acoperirea cheltuielilor aferente misiunii în perioada 1 noiembrie 2009-30 iunie 2010, lucru realizat prin Acțiunea comună 2007/769/PESC (4) de modificare a Acțiunii comune 2007/405/PESC.

               (4)

               La 13 aprilie 2010, în urma consultării cu autoritățile congoleze și cu alte părți interesate, Comitetul politic și de securitate a recomandat ca misiunea să fie prelungită cu încă trei luni, și anume de la 1 iulie 2010 la 30 septembrie 2010.

               (5)

               Mandatul misiunii este adus la îndeplinire într-un context de securitate care se poate deteriora și care poate dăuna obiectivelor politicii externe și de securitate comune, astfel cum sunt definite la articolul 24 din TUE.

               (6)

               Acțiunea comună 2007/405/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Acțiunea comună 2007/405/PESC se modifică după cum urmează:

               1.

               La articolul 9 alineatul (1) se adaugă următorul paragraf:
               „Suma de referință destinată acoperirii cheltuielilor aferente misiunii în perioada 1 iulie 2010-30 septembrie 2010 este de 2 020 000 EUR.”

               2.

               La articolul 16, al doilea paragraf se înlocuiește cu următorul text:
               „Aceasta expiră la 30 septembrie 2010.”

         Articolul 2
   Prezenta decizie intră în vigoare la data adoptării.

      Adoptat la Luxembourg, 14 iunie 2010.

            Pentru Consiliu

            Președintele

         C. ASHTON

      (1)  JO L 151, 13.6.2007, p. 46.

      (2)  JO L 164, 25.6.2008, p. 44.

      (3)  JO L 151, 16.6.2009, p. 40.

      (4)  JO L 274, 20.10.2009, p. 45.


title: 2013/295/UE: Decizia Comisiei din 17 iunie 2013 de modificare a Deciziilor 2006/799/CE, 2007/64/CE, 2009/300/CE, 2009/543/CE, 2009/544/CE, 2009/563/CE, 2009/564/CE, 2009/567/CE, 2009/568/CE, 2009/578/CE, 2009/598/CE, 2009/607/CE, 2009/894/CE, 2009/967/CE, 2010/18/CE și 2011/331/UE în vederea prelungirii perioadei de valabilitate a criteriilor ecologice de acordare a etichetei ecologice a UE pentru anumite produse [notificat cu numărul C(2013) 3550]

text:
               19.6.2013

               RO

               Jurnalul Oficial al Uniunii Europene

               L 167/57

         DECIZIA COMISIEI
   din 17 iunie 2013
   de modificare a Deciziilor 2006/799/CE, 2007/64/CE, 2009/300/CE, 2009/543/CE, 2009/544/CE, 2009/563/CE, 2009/564/CE, 2009/567/CE, 2009/568/CE, 2009/578/CE, 2009/598/CE, 2009/607/CE, 2009/894/CE, 2009/967/CE, 2010/18/CE și 2011/331/UE în vederea prelungirii perioadei de valabilitate a criteriilor ecologice de acordare a etichetei ecologice a UE pentru anumite produse
   [notificat cu numărul C(2013) 3550]
   (2013/295/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (3) litera (c),
   după consultarea Comitetului pentru etichetare ecologică al Uniunii Europene,
   întrucât:

               (1)

               Decizia 2006/799/CE a Comisiei din 3 noiembrie 2006 de stabilire a criteriilor ecologice revizuite și a cerințelor de evaluare și de verificare corespunzătoare pentru acordarea etichetei ecologice comunitare pentru amelioratorii de sol (2) expiră la 31 decembrie 2013.

               (2)

               Decizia 2007/64/CE a Comisiei din 15 decembrie 2006 de stabilire a unor criterii ecologice revizuite și a cerințelor de evaluare și de verificare corespunzătoare pentru acordarea etichetei ecologice comunitare pentru substraturile de cultură (3) expiră la 31 decembrie 2013.

               (3)

               Decizia 2009/300/CE a Comisiei din 12 martie 2009 de stabilire a criteriilor ecologice revizuite de acordare a etichetei ecologice comunitare pentru televizoare (4) expiră la 31 octombrie 2013.

               (4)

               Decizia 2009/543/CE a Comisiei din 13 august 2008 de stabilire a criteriilor ecologice pentru acordarea etichetei ecologice comunitare vopselelor și lacurilor de exterior (5) expiră la 30 iunie 2013.

               (5)

               Decizia 2009/544/CE a Comisiei din 13 august 2008 de stabilire a criteriilor ecologice pentru acordarea etichetei ecologice comunitare vopselelor și lacurilor de interior (6) expiră la 30 iunie 2013.

               (6)

               Decizia 2009/563/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru încălțăminte (7) expiră la 10 iulie 2013.

               (7)

               Decizia 2009/564/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru servicii de camping (8) expiră la 10 iulie 2013.

               (8)

               Decizia 2009/567/CE a Comisiei din 9 iulie 2009 de stabilire a criteriilor de acordare a etichetei ecologice comunitare pentru produse textile (9) expiră la 10 iulie 2013.

               (9)

               Decizia 2009/568/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru hârtia absorbantă (10) expiră la 10 iulie 2013.

               (10)

               Decizia 2009/578/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru servicii de cazare pentru turiști (11) expiră la 10 iulie 2013.

               (11)

               Decizia 2009/598/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru saltelele de pat (12) expiră la 10 iulie 2013.

               (12)

               Decizia 2009/607/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru îmbrăcăminți rezistente (13) expiră la 10 iulie 2013.

               (13)

               Decizia 2009/894/CE a Comisiei din 30 noiembrie 2009 de stabilire a criteriilor ecologice de acordare a etichetei ecologice comunitare pentru mobilier din lemn (14) expiră la 1 decembrie 2013.

               (14)

               Decizia 2009/967/CE a Comisiei din 30 noiembrie 2009 de stabilire a criteriilor ecologice de acordare a etichetei ecologice comunitare pentru acoperitoare de podea din materiale textile (15) expiră la 1 decembrie 2013.

               (15)

               Decizia 2010/18/CE a Comisiei din 26 noiembrie 2009 de stabilire a criteriilor ecologice de acordare a etichetei ecologice comunitare pentru pardoseli din lemn (16) expiră la 27 noiembrie 2013.

               (16)

               Decizia 2011/331/UE a Comisiei din 6 iunie 2011 de stabilire a criteriilor ecologice de acordare a etichetei ecologice a UE pentru surse de lumină (17) expiră la 6 iunie 2013.

               (17)

               A fost întreprinsă o evaluare cu scopul de a determina relevanța și caracterul adecvat al criteriilor ecologice actuale, precum și al cerințelor de evaluare și de verificare aferente, stabilite de deciziile menționate anterior. Date fiind stadiile diferite în care se găsesc procesele de revizuire a deciziilor respective, este necesară prelungirea perioadelor de valabilitate a criteriilor ecologice, precum și a cerințelor de evaluare și de verificare aferente stabilite prin aceste decizii. Perioada de valabilitate a criteriilor ecologice și a cerințelor de evaluare și de verificare aferente stabilite prin Deciziile 2009/567/CE, 2009/543/CE, 2009/544/CE și 2009/598/CE trebuie prelungită până la 30 iunie 2014. Perioada de valabilitate a criteriilor ecologice și a cerințelor de evaluare și de verificare aferente stabilite prin Decizia 2009/300/CE trebuie prelungită până la 31 octombrie 2014. Perioada de valabilitate a criteriilor ecologice și a cerințelor de evaluare și de verificare aferente stabilite prin Deciziile 2006/799/CE, 2007/64/CE, 2009/894/CE și 2011/331/UE trebuie prelungită până la 31 decembrie 2014. Perioada de valabilitate a criteriilor ecologice și a cerințelor de evaluare și de verificare aferente stabilite prin Deciziile 2009/563/CE și 2009/568/CE trebuie prelungită până la 30 iunie 2015. Perioada de valabilitate a criteriilor ecologice și a cerințelor de evaluare și de verificare aferente stabilite prin Deciziile 2009/564/CE și 2009/578/CE trebuie prelungită până la 30 noiembrie 2015. Perioada de valabilitate a criteriilor ecologice și a cerințelor de evaluare și de verificare aferente stabilite prin Deciziile 2009/967/CE și 2010/18/CE trebuie prelungită până la 31 decembrie 2015, iar perioada de valabilitate a criteriilor ecologice și a cerințelor de evaluare și de verificare aferente stabilite prin Decizia 2009/607/CE trebuie prelungită până la 30 noiembrie 2017.

               (18)

               Prin urmare, Deciziile 2006/799/CE, 2007/64/CE, 2009/300/CE, 2009/543/CE, 2009/544/CE, 2009/563/CE, 2009/564/CE, 2009/567/CE, 2009/568/CE, 2009/578/CE, 2009/598/CE, 2009/607/CE, 2009/894/CE, 2009/967/CE, 2010/18/CE și 2011/331/UE trebuie modificate în consecință.

               (19)

               Măsurile prevăzute în prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,

         ADOPTĂ PREZENTA DECIZIE:
   Articolul 1
   Articolul 6 din Decizia 2006/799/CE se înlocuiește cu următorul text:

      „Articolul 6
      Criteriile ecologice pentru grupul de produse «amelioratori de sol», precum și cerințele de evaluare și de verificare aferente sunt valabile până la 31 decembrie 2014.”

   Articolul 2
   Articolul 5 din Decizia 2007/64/CE se înlocuiește cu următorul text:

      „Articolul 5
      Criteriile ecologice pentru grupul de produse «substraturi de cultură», precum și cerințele de evaluare și de verificare aferente sunt valabile până la 31 decembrie 2014.”

   Articolul 3
   Articolul 3 din Decizia 2009/300/CE se înlocuiește cu următorul text:

      „Articolul 3
      Criteriile ecologice pentru categoria de produse «televizoare», precum și cerințele de evaluare și de verificare aferente sunt valabile până la 31 octombrie 2014.”

   Articolul 4
   Articolul 3 din Decizia 2009/543/CE se înlocuiește cu următorul text:

      „Articolul 3
      Criteriile ecologice pentru categoria de produse «vopsele și lacuri de exterior», precum și cerințele de evaluare și de verificare aferente sunt valabile până la 30 iunie 2014.”

   Articolul 5
   Articolul 3 din Decizia 2009/544/CE se înlocuiește cu următorul text:

      „Articolul 3
      Criteriile ecologice pentru categoria de produse «vopsele și lacuri de interior», precum și cerințele de evaluare și de verificare aferente sunt valabile până la 30 iunie 2014.”

   Articolul 6
   Articolul 3 din Decizia 2009/563/CE se înlocuiește cu următorul text:

      „Articolul 3
      Criteriile ecologice pentru categoria de produse «încălțăminte», precum și cerințele de evaluare și de verificare aferente sunt valabile până la 30 iunie 2015.”

   Articolul 7
   Articolul 4 din Decizia 2009/564/CE se înlocuiește cu următorul text:

      „Articolul 4
      Criteriile ecologice pentru categoria de produse «servicii de camping», precum și cerințele de evaluare și de verificare aferente sunt valabile până la 30 noiembrie 2015.”

   Articolul 8
   Articolul 3 din Decizia 2009/567/CE se înlocuiește cu următorul text:

      „Articolul 3
      Criteriile ecologice pentru categoria de produse «produse textile», precum și cerințele de evaluare și de verificare aferente sunt valabile până la 30 iunie 2014.”

   Articolul 9
   Articolul 3 din Decizia 2009/568/CE se înlocuiește cu următorul text:

      „Articolul 3
      Criteriile ecologice pentru categoria de produse «hârtie absorbantă», precum și cerințele de evaluare și de verificare aferente sunt valabile până la 30 iunie 2015.”

   Articolul 10
   Articolul 4 din Decizia 2009/578/CE se înlocuiește cu următorul text:

      „Articolul 4
      Criteriile ecologice pentru categoria de produse «servicii de cazare pentru turiști», precum și cerințele de evaluare și de verificare aferente sunt valabile până la 30 noiembrie 2015.”

   Articolul 11
   Articolul 3 din Decizia 2009/598/CE se înlocuiește cu următorul text:

      „Articolul 3
      Criteriile ecologice pentru grupa de produse «saltele de pat», precum și cerințele de evaluare și de verificare aferente sunt valabile până la 30 iunie 2014.”

   Articolul 12
   Articolul 3 din Decizia 2009/607/CE se înlocuiește cu următorul text:

      „Articolul 3
      Criteriile ecologice pentru categoria de produse «îmbrăcăminți rezistente», precum și cerințele de evaluare și de verificare aferente sunt valabile până la 30 noiembrie 2017.”

   Articolul 13
   Articolul 3 din Decizia 2009/894/CE se înlocuiește cu următorul text:

      „Articolul 3
      Criteriile ecologice pentru grupul de produse «mobilier din lemn», precum și cerințele de evaluare și de verificare aferente sunt valabile până la 31 decembrie 2014.”

   Articolul 14
   Articolul 3 din Decizia 2009/967/CE se înlocuiește cu următorul text:

      „Articolul 3
      Criteriile ecologice pentru grupul de produse «acoperitoare de podea din materiale textile», precum și cerințele de evaluare și de verificare aferente sunt valabile până la 31 decembrie 2015.”

   Articolul 15
   Articolul 3 din Decizia 2010/18/CE se înlocuiește cu următorul text:

      „Articolul 3
      Criteriile ecologice pentru grupul de produse «pardoseli din lemn», precum și cerințele de evaluare și de verificare aferente sunt valabile până la 31 decembrie 2015.”

   Articolul 16
   Articolul 3 din Decizia 2011/331/UE se înlocuiește cu următorul text:

      „Articolul 3
      Criteriile pentru categoria de produse «surse de lumină», precum și cerințele de evaluare și de verificare aferente sunt valabile până la 31 decembrie 2014.”

   Articolul 17
   Prezenta decizie se adresează statelor membre.

      Adoptată la Bruxelles, 17 iunie 2013.

            Pentru Comisie

         Janez POTOČNIK

            Membru al Comisiei

      (1)  JO L 27, 30.1.2010, p. 1.

      (2)  JO L 325, 24.11.2006, p. 28.

      (3)  JO L 32, 6.2.2007, p. 137.

      (4)  JO L 82, 28.3.2009, p. 3.

      (5)  JO L 181, 14.7.2009, p. 27.

      (6)  JO L 181, 14.7.2009, p. 39.

      (7)  JO L 196, 28.7.2009, p. 27.

      (8)  JO L 196, 28.7.2009, p. 36.

      (9)  JO L 197, 29.7.2009, p. 70.

      (10)  JO L 197, 29.7.2009, p. 87.

      (11)  JO L 198, 30.7.2009, p. 57.

      (12)  JO L 203, 5.8.2009, p. 65.

      (13)  JO L 208, 12.8.2009, p. 21.

      (14)  JO L 320, 5.12.2009, p. 23.

      (15)  JO L 332, 17.12.2009, p. 1.

      (16)  JO L 8, 13.1.2010, p. 32.

      (17)  JO L 148, 7.6.2011, p. 13.


title: 2010/741/UE: Decizia Parlamentului European și a Consiliului din 24 noiembrie 2010 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea FEG/2009/027 NL/Noord Brabant și Zuid Holland diviziunea 18 din Țările de Jos)

text:
               4.12.2010

               RO

               Jurnalul Oficial al Uniunii Europene

               L 318/38

         DECIZIA PARLAMENTULUI EUROPEAN ȘI A CONSILIULUI
   din 24 noiembrie 2010
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea FEG/2009/027 NL/Noord Brabant și Zuid Holland diviziunea 18 din Țările de Jos)
   (2010/741/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               Țările de Jos au prezentat la 30 decembrie 2009 o cerere de mobilizare a FEG, în legătură cu concedierile din 70 de întreprinderi a căror activitate se încadrează în NACE a doua revizuire diviziunea 18 (tipărire și reproducerea pe suporți a înregistrărilor) în două regiuni învecinate NUTS II, Noord Brabant (NL41) și Zuid Holland (NL33) și au completat-o prin informații suplimentare transmise până la 11 mai 2010. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 890 027 EUR.

               (5)

               Prin urmare, FEG trebuie mobilizat pentru a oferi o contribuție financiară ca răspuns la cererea depusă de Țările de Jos,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare pentru alocarea sumei de 2 890 027 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 24 noiembrie 2010.

            Pentru Parlamentul European

            Președintele

         J. BUZEK

            Pentru Consiliu

            Președintele

         O. CHASTEL

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.